บอกก่อนว่า ราคามิตรภาพ เนี่ยคืออาจจะดูแพงกว่าชาบูร้านอื่นๆ นะคะ แต่ของเค้ามีคุณภาพจริงๆ แล้วบริการดี 
ไม่วุ่นวายชวนปวดหัว สั่งของก็ได้ครบตามสั่ง เลยแบบว่า มันใช่อ่ะ มันใช่ 

ได้ไปทานร้านนี้ช่วงก่อนวันหยุดปีใหม่ที่ผ่านมาค่ะ คือไปสนองนี๊ดส์ของพี่ที่ทำงาน 
เค้าบอกอยากกินมากกก คอหมูร้านนี้อร่อยสุดๆ อะไรทำนองนี้ เราก็ยังไงก็ได้ เพราะปกติก็ไม่ได้ทานชาบูบ่อยอยู่แล้วด้วย 
แล้วยิ่งทานอะไรพวกนี้มันต้องมีเพื่อนทานเนอะถึงจะอร่อย คือ จะให้ไปนั่งทานคนเดียวมันก็หง่อยๆ งงๆ ไปซักนิด 
ความมันส์ในการทานก็อาจจะลดน้อยลง

ร้าน Donabe เค้ามีอยู่ 2 สาขาค่ะ คือ RCA กับ Parklane เอกมัย ครั้งนี้เรามาทานกันที่ Parklane เอกมัย 
เพราะชอบคนค่อนข้างน้อย ดูไม่วุ่นวายดี แล้วพนักงานเค้าก็ดูแลเราได้ทั่วถีงด้วยค่ะ 
ที่นี่เค้าจะมีแบบ A la cart และแบบบุฟเฟ่ต์ (ในตอนเย็น) คือ เมนูอาหารในบุฟเฟ่ต์นั้นจะน้อยกว่าร้านชาบูอื่นๆ พอสมควรค่ะ 
แต่วัตถุดิบเค้ามีคุณภาพนะคะ ของน้อยแต่มีคุณภาพก็ไหวอยู่นะ ^^

พี่ที่มาชงก่อนมาทาน 3 วันว่า คอหมูที่นี่นุ่มมากกกกก กินแล้วละลาย เลยต้องขอลอง เออ...มันนุ่มจริง เนื้อหมูเค้าหั่นมาบางมาก 
ความหนานี้เหมาะสมกับไว้ทานชาบูสุดๆ คีบจุ่มน้ำแกว่งๆ ประมาณ 5-6 ที่ก็สุกล่ะ หมูนุ่มอร่อย 
ไม่แน่ใจว่ามาจากเนื้อหมู หรือมาจากไขมันค่ะ

หมูสันไหล่ เอาตรงๆ นะ ว่าเพิ่งรู้อีกละว่าส่วนนี้ก็อร่อย คือเป็นคนที่ไม่ค่อยมีไอเดียในเรื่องเนื้อหมู-เนื้อวัว
ที่เค้าไว้ทานชาบู ปิ้งย่าง ซักเท่าไหร่ (สงสัยต้องหาเรื่องทานบ่อยๆ  จะได้คล่องๆ 555) 
จานนี้เห็นปุ๊ปแล้วน้ำลายไหลอ่า เพราะว่าเนื้อหมูเป็นสีชมพูอ่อนๆ น่าทานมากๆ พอได้ทานเนื่อก็นุ่มแบบเนื้อเน้นๆ 
มีไขมันน้อยกว่าคอหมูเยอะเลย  คือความนุ่มจะค่อนข้างต่างกันนะคะ นุ่มแบบเนื้อนุ่มๆ กับไขมันแทรก 

ส่วนเมนูอื่นๆ เรียกว่าคุณภาพใช้ได้แต่ไม่โดดเด่นอะไรมาก อย่าง เนื้อไก่ ปลาแซลมอน แซลมอนซาซิมิ อะไรพวกนี้ค่ะ
อ่อ พนักงานบริการดีมาก รู้เลยว่าเทรนด์มาดี เค้าจะรู้จังหวะในการเสิร์ฟ การเติมน้ำซุป สังเกตุว่าน้ำดื่มหมดก็จะเติมให้
ไม่ต้องเรียกเลย อาจเพราะด้วยคนไม่เยอะมาก เลยทำให้ดูแลลูกค้าได้ทั่วถึงทั้งร้านค่ะ

สำหรับร้านนี้ สาขานี้ ถือว่าเป็นอีกร้านชาบูคุณภาพดี สะอาด และบริการดีอีกร้านค่ะ